Porfirio

Porfirio (, Porphyrios; Tiro, 234 aldean - Erroma, 305 aldean) greziar filosofo neoplatonikoa izan zen.

Bizitza 
Filosofia ikasketak egin zituen Atenasen. Plotino filosofoa ezagutu zuen Erroman 262an; haren jarraitzaile izan zen eta haren hitzaldiak eta biografia argitaratu zituen. Logika, erretorika, matematika, astrologia, erlijio eta moralari buruzko idazlan asko idatzi zituen, eta Platonen eta Aristotelesen lanen iruzkinak egin zituen; aipagarriena Kategorien sarrera da, Aristotelesen filosofiaren iruzkina neoplatonisten ikuspuntutik egina, geroztik Severino Boeziok itzuli eta Erdi Aroan eragin handia izan zuena. Kristautasunaren aurka borrokatu zen eta Kristauen aurka idazlana argitaratu zuen, gaur egun galdua dagoena. Plotinoren biografiarekin batera, bere lanen bilduma, Eneadak izenburupean, idatzi zuen.

Gaur egun, Filosofian gorengo mailako sustantziaren edo generoaren eta beheragoko mailako generoen edo espezieen arteko mendekotasuna azaltzen duen irudiri Porfirioren zuhaitza deritzo, Porfiriok asmatu baitzuen.

Erreferentziak 

Gizon filosofoak
III. mendeko filosofoak
Neoplatonikoak
Aristotelismoa
Erroman hildakoak